Document ID: /roh_data/filtered/Billingualer_Corpus_interleaved-de-rm.jsonl.gz/1487

This is a text translated from German to Rumantsch Grischun.
Kommission für Gesundheit und Soziales begrüsst Beitritt des Kantons zu zwei Interkantonalen Vereinbarungen

Der Grosse Rat wird sich in der Oktobersession unter anderem mit dem Beitritt des Kantons Graubünden zur Interkantonalen Vereinbarung über die hochspezialisierte Medizin und dem Beitritt des Kantons Graubünden zur Interkantonalen Vereinbarung für Soziale Einrichtungen beschäftigen. Die grossrätliche Kommission für Gesundheit und Soziales (KGS) hat unter dem Vorsitz von Grossrat Carlo Portner die beiden Botschaften der Regierung zuhanden des Grossen Rates vorberaten. An der Kommissionssitzung teilgenommen haben auch Regierungsrätin Barbara Janom Steiner und Regierungsrat Hansjörg Trachsel.

Interkantonale Vereinbarung über die hochspezialisierte Medizin (IVHSM)

Wie die Regierung in ihrer Botschaft festhält, bezweckt die Vereinbarung eine gesamtschweizerische Planung der hochspezialisierten Medizin gemeinsam durch die Kantone. In Zukunft wird es nur noch eine einzige, von allen Kantonen gemeinsam getragene Planung geben. Diese gemeinsame Planung ermöglicht eine effiziente und qualitativ hochstehende Versorgung der Schweizer Bevölkerung mit hochspezialiserten medizinischen Leistungen, deren Erbringung bestimmte Kapazitäten in Form von Personal und Infrastruktur erfordern. Die Vereinbarung beinhaltet die Möglichkeit, dass Leistungen der hochspezialisierten Medizin auch Zentrumsspitälern und damit auch dem Kantonsspital Graubünden zugeteilt werden können.

Interkantonale Vereinbarung für Soziale Einrichtungen (IVSE)

Zweck dieser Interkantonalen Vereinbarung ist, die Aufnahme von Personen mit besonderen Betreuungs- und Förderungsbedürfnissen in geeigneten Einrichtungen ausserhalb ihres Wohnkantons ohne Erschwernisse zu ermöglichen. Sie regelt die Zusammenarbeit zwischen dem Standortkanton einer Einrichtung und dem Wohnkanton ausserkantonal platzierter Personen. Der Geltungsbereich der IVSE umfasst die vier Bereiche Kinder- und Jugendheime, Einrichtungen zur beruflichen und sozialen Integration von erwachsenen Menschen mit Behinderung, Einrichtungen für stationäre Therapie- und Rehabilitationsangebote im Suchtbereich und Einrichtungen der externen Sonderschulung. Im Kanton Graubünden fehlen in bestimmten Bereichen spezialisierte Einrichtungen, so dass in Zukunft vermehrt mit ausserkantonalen Platzierungen zu rechnen ist.

Die Kommission schliesst sich nach eingehender Diskussion der beiden Vorlagen der Argumentation der Regierung an, wonach der Beitritt des Kantons Graubünden zu den beiden Interkantonalen Vereinbarungen den Interessen des Kantons Graubünden angemessen Rechnung trägt. Sie beantragt deshalb dem Grossen Rat, dem Beitritt des Kantons zu beiden Vereinbarungen zuzustimmen.

Gremium: Kommission für Gesundheit und Soziales

Quelle: dt Kommission für Gesundheit und Soziales

Data: 18.09.2008

La cumissiun per sanadad e fatgs socials beneventa la participaziun dal chantun a duas cunvegnas interchantunalas

Durant la sessiun d'october vegn il cussegl grond a s'occupar tranter auter cun la participaziun dal chantun Grischun a la cunvegna interchantunala davart la medischina fermamain spezialisada e cun la participaziun dal chantun Grischun a la cunvegna interchantunala davart las instituziuns socialas. Sut il presidi dal deputà Carlo Portner ha la cumissiun dal cussegl grond per sanadad e fatgs socials (CSF) predeliberà las duas missivas da la regenza per mauns dal cussegl grond. A la sesida da la cumissiun èn sa participads er la cussegliera guvernativa Barbara Janom Steiner ed il cusseglier guvernativ Hansjörg Trachsel.

Cunvegna interchantunala davart la medischina fermamain spezialisada (CIMFS)

Sco quai che la regenza menziunescha en sia missiva, intenziunescha la cunvegna la planisaziun naziunala da la medischina fermamain spezialisada, e quai en moda communabla tras ils chantuns. En il futur vegni a dar mo pli ina suletta planisaziun che vegn purtada communablamain da tut ils chantuns. Questa planisaziun communabla permetta in provediment effizient e d'auta qualitad da la populaziun svizra cun prestaziuns medicinalas fermamain spezialisadas. La furniziun da questas prestaziuns pretenda tschertas capacitads en furma da persunal e d'infrastructura. La cunvegna prevesa la pussaivladad d'attribuir prestaziuns da la medischina fermamain spezialisada er ad ospitals dal center ed uschia er a l'ospital chantunal dal Grischun.

Cunvegna interchantunala davart las instituziuns socialas (CIIS)

Questa cunvegna interchantunala ha l'intent da pussibilitar a persunas che han basegns spezials d'assistenza e da promoziun da vegnir recepidas senza difficultads en instituziuns adattadas che sa chattan ordaifer lur chantun da domicil. Ella regla la collavuraziun tranter il chantun da staziunament d'ina instituziun ed il chantun da domicil da persunas ch'èn collocadas ordaifer il chantun. Il champ d'applicaziun da la CIIS cumpiglia ils quatter secturs chasas d'uffants e da giuvenils, instituziuns per l'integraziun professiunala e sociala da persunas creschidas cun impediment, instituziuns per purschidas staziunaras da terapia e da reabilitaziun en il sectur da las dependenzas ed instituziuns per la scolaziun speziala externa. En il chantun Grischun mancan en tscherts secturs instituziuns spezialisadas uschia ch'i sto vegnir fatg quint pli e pli en il futur cun plazzaments extrachantunals.

La cumissiun suonda - suenter avair discutà ils dus projects en moda intensiva - l'argumentaziun da la regenza. Tenor quella tegna la participaziun dal chantun Grischun a las duas cunvegnas interchantunalas adequatamain quint dals interess dal chantun Grischun. Perquai propona ella al cussegl grond da consentir a la participaziun dal chantun a las duas cunvegnas.

Gremi: cumissiun per sanadad e fatgs socials

Funtauna: rg cumissiun per sanadad e fatgs socials

Data: 18.09.2008